 «Б» корпусының бос әкімшілік мемлекеттік лауазымрға 
орналасуға жалпы конкурс туралы хабарландыру

[bookmark: _GoBack]Ақмола облысы Бурабай ауданы әкімінің аппараты

Конкурс туралы ақпарат
Құжаттардың қабылдау мерзімі: 09.11.2026 – 10.11.2026
Қабылдау 1 этап: 09.11.2026 – 10.11.2026
Қабылдау 2 этап: 11.11.2026
Эссе: 12.11.2026
Сұхбат: 16.11.2026
Анықтама телефоны: 8(71636)79-3-16
E-R-1 санат үшін орташа лауазымдық жалақы : 441254
Лауазымдық жалақы нақты қызметкердің жұмыс өтіліне байланысты хабарландыруда көрсетілгеннен өзгеше болуы мүмкін).


Лауазымның атауы:
«Бурабай ауданының мәдениет, тілдерді дамыту, дене шынықтыру және спорт бөлімі» ММ-нің басшысы, E-R-1, (Лауазым мәртебесі: Бос).


Функционалдық міндеттері:
Бөлімнің жұмысын ұйымдастыру. Перспективалық және ағымдағы жоспарлардың орындалуын, аудандық және қалалық кітапханалардың жұмыс істеуін қамтамасыз ету. «Дене шынықтыру және спорт туралы» Қазақстан Республикасының Заңына, спорт мекемелерінің жұмысын регламенттейтін басқа да нормативтік-құқықтық актілерге сәйкес спорт мекемелеріне басшылық жасау. Мәдениет, дене шынықтыру және спорт саласындағы мемлекеттік саясатты іске асыру, мәдени құндылықтарды құру, жаңғырту, сақтау, тарату. Олимпиадалық, бұқаралық, ұлттық спорт түрлерін дамыту, спорт резервін дайындау. Қазақстан халықтарының ұлттық салт-дәстүрлерін сақтау және дамыту. Тарихи, мәдени мұраны қорғау. «Қазақстан Республикасындағы тіл туралы» ҚР Заңының орындалуын бақылау. Жергілікті деңгейде мемлекеттік тілді және Қазақстан халықтарының басқа да тілдерін дамытуды қамтамасыз ету.Тіл саясаты және ономастика жөніндегі комиссияларды жоспарлау және ұйымдастыру. Бөлімде сыбайлас жемқорлыққа қарсы заңнаманың және мемлекеттік қызметтер көрсету жөніндегі заңнаманың сақталуын бақылауды жүзеге асыру.

Білім бойынша талап:
өнер және гуманитарлық ғылымдар немесе әлеуметтік ғылымдар, журналистика және ақпарат және қызмет көрсету (мәдени-тынығу жұмысы) немесе  педагогикалық ғылымдар (тілдер және  әдебиет бойынша  мұғалімдерді даярлау немесе  жалпы дамудың пәндк мамандырылған  мұғалімдерін даярлау) немесе бизнес, басқару және құқық (спорт менеджменті) немесе ұлттық қауіпсіздік және әскери  іс (әскери іс) саласында жоғары немесе жоғары оқу орнынан кейінгі не орта білімнен кейінгі немесе техникалық және кәсіптік білім.

Жұмыс тәжірибесі бойынша талаптар:
E-R-1 санатының ауылдар, кенттер, ауылдық округтер әкімдерінің аудандық атқарушы органдары бөлімдері басшыларының  мемлекеттік әкімшілік лауазымдары  санаттарына мынадай талаптар белгіленеді:
жоғары немесе жоғары оқу орнынан  кейінгі білім не орта білімнен  кейінгі немесе техникалық  және кәсіптік білім;
жұмыс тәжірибесі келесі талаптардың біріне сәйкес болуы тиіс:
1) жұмыс өтілі үш жылдан кем емес, оның ішінде мемлекеттік органның штат кестесінде көзделген келесі төменгі санаттағы лауазымдарда немесе А-5, B-5, C-4, C-O-4,         C-R-3, D-4, D-O-3, Е-3, D-R-3, E-R-3, E-G-3 санаттарынан төмен емес лауазымдарда бір жылдан кем емес;
2) жұмыс өтілі үш жылдан кем емес, оның ішінде құқық қорғау немесе арнайы мемлекеттік органдарының басшылық лауазымдарында немесе әскери қызметтің басшылық лауазымдарында немесе судья лауазымында бір жылдан кем емес;
3) осы санаттағы нақты лауазымның функционалдық бағыттарына сәйкес салаларда жұмыс өтілі үш жылдан кем емес егер ұйымдардың басшылық лауазымдарында бір жылдан кем емес;
4) республикалық және жергілікті бюджеттерден қаржыландырылатын мемлекеттік мекемелердегі жұмыс өтілі үш жылдан кем емес оның ішінде басшылық лауазымдарында бір жылдан кем емес.

Шағым жасау тәртібі:
Үміткерлер уәкілетті органға немесе оның аумақтық бөлімшесіне, не сот тәртібінде  қорытындыларына және/немесе кадр қызметінің әрекетіне (әрекетсіздігіне) шағымдана алады.


